देउवाकै शब्दमा ‘गोर्खाली राजाले न्याय गरेपछि’ २०६० मा तेस्रो पटक देउवा प्रधानमन्त्री भए । अघिल्लो दुईपटक उनी निर्वाचित भएका थिए, यसपटक निगाहबाट प्रधानमन्त्री मनोनित भए, राजा ज्ञानेन्द्रबाट। ०४६ को परिवर्तन यता यदि कुनै प्रधानमन्त्री अपमानपूर्वक सिंहदरवारबाट बहिर्गमित भएका छन् भने देउवा भए । १९ माघ ०६१ मा राजा ज्ञानेन्द्रले देउवासँगै नेपाल अधिराज्यको संविधान २०४७ र बहुदलीय प्रणालीउपर नै कू गरे । देउवा बर्खास्त गरिए। देउवालाई पक्राउ गरियो, नजरबन्दमा राखियो र शाही आयोग गठन गरेर भ्रष्टाचारको मुद्दा समेत लगाइयो।
